**Výzva**

**na prihlásenie občanov z radov odborníkov**

**do Komisie územného plánovania a životného prostredia**

**Miestneho zastupiteľstva mestskej časti Bratislava–Ružinov**

**Mestská časť Bratislava-Ružinov vyzýva občanov z radov**

**odborníkov z oblasti územného plánovania alebo životného prostredia**

**na prihlásenie sa**

**do Komisie územného plánovania a životného prostredia**

**mestskej časti Bratislava-Ružinov (ďalej len Komisia)**

**K prihláške doložte:**

- profesijný životopis
- motivačný list s uvedením odôvodnenia záujemcu o prácu v komisii

Komisia vyhodnotí prijaté žiadosti na základe osobného pohovoru so záujemcami o členstvo v komisii. Návrh na zaradenie vybraného člena/členov komisie z radov občanov predloží komisia na schválenie Miestnemu zastupiteľstvu mestskej časti Bratislava-Ružinov.

Prihlášku spolu s požadovanými prílohami je možné podať

**v termíne do 28. februára 2023 (pondelok)**

písomnou formou do podateľne Miestneho úradu mestskej časti Bratislava–Ružinov alebo zaslať e-mailom na adresu zapisovateľky Komisie: patricia.rusnakova@ruzinov.sk alebo poštou na adresu: Mestská časť Bratislava–Ružinov, Komisia ÚP a ŽP, Mierová 21, 827 05 Bratislava 212.

**Náplňou Komisie územného plánovania a životného prostredia je najmä:**

* presadzovať akceptovanie ekologických princípov v rozhodovacej činnosti miestneho zastupiteľstva a miestnej rady,
* vyjadrovať sa k návrhom zásad ochrany a tvorby životného prostredia v mestskej časti,
* vyjadrovať sa k návrhom územno-plánovacej dokumentácie na účel optimálneho využitia územia mestskej časti s dôrazom na zachovanie ekologickej stability územia,
* podávať návrhy na zveľaďovanie mestskej časti,
* spolupodieľať sa na rokovaniach, týkajúcich sa lokalizácie problémových stavieb,
* spolupracovať na úseku ochrany a tvorby životného prostredia, ochrany prírodných hodnôt a racionálneho využívania územia,
* vyjadrovať sa ku koncepciám ochrany životného prostredia, prírody a pamiatok, regulatívom územného rozvoja a UPN hl. mesta SR Bratislavy,
* sledovať činnosť podnikov a organizácií v mestskej časti z ekologického hľadiska,
* spolupodieľať sa na plánovaní investičných akcií (napr. rekonštrukcie detských ihrísk a pod.),
* zastupovať záujmy verejnosti na úseku regionálneho rozvoja, územného plánovania a životného prostredia v miestnom zastupiteľstve a miestnej rade,
* vypracovávať stanoviská k rozpočtu mestskej časti, k jeho zmenám a doplnkom,

podieľať sa na kontrole jeho čerpania,

* zaujímať stanovisko k návrhu záverečného účtu,
* zaujímať stanovisko k návrhom VZN mestskej časti, prípadne k dodatkom VZN

PRIHLÁŠKA

**za člena**

**Komisie územného plánovania a životného prostredia**

 Miestneho zastupiteľstva mestskej časti Bratislava-Ružinov

Meno, priezvisko, titul: ...........................................................................................

Dátum narodenia: ...........................................................................................

Adresa: ...........................................................................................

telefonický kontakt: ...........................................................................................

e-mail: ...........................................................................................

Mám záujem byť stálym členom Komisie územného plánovania a životného prostredia Miestneho zastupiteľstva mestskej časti Bratislava-Ružinov.

 K prihláške prikladám:

1. profesijný životopis

2. motivačný list

**Súhlas so spracovaním osobných údajov**

Ja, dolupodpísaná /ý ....................................................................

udeľujem súhlas so spracovaním osobných údajov podľa zákona č. 18/2018 Z.z. o ochrane osobných údajov a o zmene a doplnení niektorých zákonov v znení neskorších predpisov v súvislosti s uchádzaním sa o členstvo v Komisii územného plánovania a životného prostredia Miestneho zastupiteľstva mestskej časti Bratislava-Ružinov.

.......................................................

 podpis